CELEX: 32013R0492
Language: sk
Date: 2013-05-28 00:00:00
Title: Vykonávacie nariadenie Komisie (EÚ) č. 492/2013 z  28. mája 2013 , ktorým sa mení nariadenie (ES) č. 533/2007, nariadenie (ES) č. 536/2007 a nariadenie (ES) č. 442/2009, pokiaľ ide o množstvá dostupné v rámci dovozných colných kvót v zmysle uvedených nariadení

29.5.2013   
            
            
               SK
            
            
               Úradný vestník Európskej únie
            
            
               L 142/1
            
         VYKONÁVACIE NARIADENIE KOMISIE (EÚ) č. 492/2013
   z 28. mája 2013,
   ktorým sa mení nariadenie (ES) č. 533/2007, nariadenie (ES) č. 536/2007 a nariadenie (ES) č. 442/2009, pokiaľ ide o množstvá dostupné v rámci dovozných colných kvót v zmysle uvedených nariadení
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1), a najmä jeho článok 144 ods. 1 v spojení s jeho článkom 4,
   keďže:
   
               (1)
            
            
               Nariadením Komisie (ES) č. 533/2007 zo 14. mája 2007, ktorým sa otvárajú colné kvóty a zabezpečuje sa ich správa v odvetví hydinového mäsa (2), nariadením Komisie (ES) č. 536/2007 z 15. mája 2007, ktorým sa otvára dovozná colná kvóta na hydinové mäso udelená Spojeným štátom americkým a ustanovuje sa jej správa (3), a nariadením Komisie (ES) č. 442/2009 z 27. mája 2009, ktorým sa otvárajú colné kvóty Spoločenstva v odvetví bravčového mäsa a zabezpečuje ich správa (4), sa otvárajú colné kvóty na určité množstvá výrobkov z hydinového a bravčového mäsa.
            
         
               (2)
            
            
               V dohode vo forme výmeny listov medzi Európskou úniou a Spojenými štátmi americkými podľa článku XXIV ods. 6 a článku XXVIII Všeobecnej dohody o clách a obchode (GATT) z roku 1994, ktorá sa týka zmeny úľav v zoznamoch záväzkov Bulharskej republiky a Rumunska v rámci ich pristúpenia k Európskej únii, a ktorá bola schválená rozhodnutím Rady 2013/125/EÚ (5), sa stanovujú dodatočné množstvá, ktoré má Únia prideliť v rámci dovoznej colnej kvóty na výrobky z hydinového a bravčového mäsa. Preto by sa mali upraviť množstvá dostupné v prípade jednotlivých dovozných colných kvót Únie na výrobky z hydinového a bravčového mäsa.
            
         
               (3)
            
            
               Nariadenia (ES) č. 533/2007, (ES) č. 536/2007 a (ES) č. 442/2009 by sa preto mali zodpovedajúcim spôsobom zmeniť.
            
         
               (4)
            
            
               Opatrenia stanovené v tomto nariadení sú v súlade so stanoviskom Riadiaceho výboru pre spoločnú organizáciu poľnohospodárskych trhov,
            
         PRIJALA TOTO NARIADENIE:
   Článok 1
   Príloha I k nariadeniu (ES) č. 533/2007 sa mení v súlade s prílohou I k tomuto nariadeniu.
   Článok 2
   Príloha I k nariadeniu (ES) č. 536/2007 sa mení v súlade s prílohou II k tomuto nariadeniu.
   Článok 3
   Príloha I k nariadeniu (ES) č. 442/2009 sa mení v súlade s prílohou III k tomuto nariadeniu.
   Článok 4
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   Uplatňuje sa od kvótového roka začínajúceho 1. júlom 2013.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 28. mája 2013
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 299, 16.11.2007, s. 1.
   
      (2)  Ú. v. EÚ L 125, 15.5.2007, s. 9.
   
      (3)  Ú. v. EÚ L 128, 16.5.2007, s. 6.
   
      (4)  Ú. v. EÚ L 129, 28.5.2009, s. 13.
   
      (5)  Ú. v. EÚ L 69, 13.3.2013, s. 4.
   
      PRÍLOHA I
      Tabuľka uvedená v prílohe I k nariadeniu (ES) č. 533/2007 sa mení takto:
      
                  1.
               
               
                  v riadku týkajúcom sa skupiny č. P 2 sa údaj v stĺpci „Ročné množstvá (v tonách)“ nahrádza údajom „8 570“;
               
            
                  2.
               
               
                  v riadku týkajúcom sa skupiny č. P 3 sa údaj v stĺpci „Ročné množstvá (v tonách)“ nahrádza údajom „2 705“;
               
            
                  3.
               
               
                  v riadku týkajúcom sa skupiny č. P 4 sa údaj v stĺpci „Ročné množstvá (v tonách)“ nahrádza údajom „1 781“.
               
            
   
      PRÍLOHA II
      V tabuľke uvedenej v prílohe I k nariadeniu (ES) č. 536/2007 sa údaj v stĺpci „Celkové množstvo produktu od 1. júla 2006 (v tonách)“ nahrádza údajom „21 345“ a názov daného stĺpca sa nahrádza názvom „Ročné množstvo (v tonách)“.
   
   
      PRÍLOHA III
      Príloha I k nariadeniu (ES) č. 442/2009 sa mení takto:
      
                  1.
               
               
                  v tabuľke uvedenej v časti A sa v riadku s poradovým číslom 09.0123 nahrádza údaj vo štvrtom stĺpci „Množstvá v tonách (hmotnosť výrobku)“ údajom „6 135“;
               
            
                  2.
               
               
                  v tabuľke uvedenej v časti B sa v riadku s poradovým číslom 09.4170 nahrádza údaj vo štvrtom stĺpci „Množstvá v tonách (hmotnosť výrobku)“ údajom „4 922“.